Marta Toona
Marta Toona (3. aprill 1918 Peterburi – 16. jaanuar 2018) oli eesti viiuldaja ja muusikapedagoog. Ta töötas viiuliõpetajana Tallinna Lastemuusikakoolis, seejärel Tallinna Muusikakeskkoolis alates selle loomisest 1961. aastal. Hiljem töötas ta pedagoogina Tallinna Riiklikus Konservatooriumis. Tema õpilased olid teiste seas Paul Mägi, Andres Mustonen ja Eri Klas.